Αντικειμενική αξιολόγηση της χειρουργικής προσπέλασης ολικής αρθροπλαστικής γόνατος στην μετεγχειρητική αποκατάσταση: Σύγκριση δύο χειρουργικών τεχνικών
Creators: name: Μεταξιώτης, Δημήτριος Νικολάου
Publisher: name: Aristotle University of Thessaloniki
Year: 2024
Subjects: Ολική αρθροπλαστική γόνατος
Βιοκινητική
Χειρουργική προσπέλαση
Total knee arthroplasty
Biomechanics
Surgical approach

description: Εισαγωγή: Οι τεχνικές Mid-Vastus και Medial Parapatellar χρησιμοποιούνται για την ολική αρθροπλαστική γόνατος. Τα βραχυπρόθεσμά τους αποτελέσματα εντός του πρώτου μήνα μετά την επέμβαση είναι ακόμη ανεξερεύνητα. Σκοπός αυτής της μελέτης ήταν η σύγκριση των επιδράσεων των χειρουργικών προσπελάσεων Mid-Vastus και Medial Parapatellar στη δύναμη του γόνατος και τον έλεγχο ισορροπίας, στις 5 ημέρες, 2 εβδομάδες και έναν μήνα μετά την επέμβαση. Υποτέθηκε ότι η Mid-Vastus θα προκαλούσε ηπιότερες επιδράσεις στις εξαρτημένες μεταβλητές λόγω της λιγότερο επεμβατικής φύσης της. Μέθοδοι: Είκοσι γυναίκες, τυχαία χωρισμένες είτε στην ομάδα Mid-Vastus είτε στην ομάδα Medial Parapatellar πραγματοποίησαν δύναμη κάμψης-έκτασης γόνατος και 30 δευτερόλεπτα διποδικής στάσης προ-εγχειρητικά και 5 ημέρες, 2 εβδομάδες και ένα μήνα μετεγχειρητικά. Υπολογίστηκε η μέγιστη δύναμη, η κατανομή βάρους και η απόσταση διαδρομής του Κέντρου Πίεσης. Αποτελέσματα: Και οι δύο ομάδες εμφάνισαν μειωμένη απόδοση δύναμης σε όλες τις μετεγχειρητικές μετρήσεις σε σύγκριση με τις μετρήσεις πριν από τη χειρουργική επέμβαση. Η ομάδα Medial Parapatellar παρουσίασε σημαντικά μεγαλύτερη απόσταση διαδρομής στη μέτρηση 2 εβδομάδων(Z = −2,268, p = 0,023, |r| = 0,507) σε σύγκριση με την προεγχειρητική. Αυτό το αποτέλεσμα αποτυπώθηκε επίσης στην απόσταση διαδρομής του μη χειρουργημένου άκρου αμέσως μετά το χειρουργείο (t = 3,259, p = ,004, d = 1,456), 2 εβδομάδες (Z = −2,570, p = ,009, |r| = 0,574) και ένα μήνα μετά (t = 2,653, p = ,016, d = 1,185). Συμπεράσματα: Ενώ η δύναμη επηρεάζεται και για τις δύο προσπελάσεις, η προσπέλαση Mid-Vastus δεν επηρεάζει τον έλεγχο της στάσης. Επομένως, η Mid- Vastus είναι μια λιγότερο επεμβατική τεχνική σε σύγκριση με την Medial Parapatellar. Αυτή η εργασία αναδεικνύει τις διαφορές μεταξύ των προσπελάσεων Mid-Vastus και Medial Parapatellar τουλάχιστον μέχρι τον πρώτο μήνα της αποκατάστασης.
description: Background: Mid-Vastus and Medial Parapatellar techniques are used for total knee arthroplasty. Their short-term effects within the first month after surgery are yet unexplored. Aim: The purpose of this study was to compare Mid-Vastus and Medial Parapatellar effects on knee strength and balance control, at 5 days, 2 weeks and one month after surgery. It was hypothesized that Mid-Vastus would induce milder effects on the dependent variables due to its less invasive nature. Methods: Twenty females, randomly assigned to either the Mid-Vastus or the Medial Parapatellar group performed knee flexion-extension force and 30 s of bipedal stance before, 5 days, 2 weeks and one month after surgery. Maximum force, weight distribution and travel distance of the Center of Pressure were calculated. Results: Both groups showed decreased force output at all post-measurements compared to before surgery. Medial Parapatellar group showcased significantly higher travel distance at the 2 weeks measurement (Z = −2.268, p = .023, |r| = 0.507) compared to before surgery. This result was also imprinted on the travel distance of the nonsurgical knee limb in the post (t = 3.259, p = .004, d = 1.456), 2 weeks (Z = −2.570, p = .009, |r| = 0.574) and one month measurement (t = 2.653, p = .016, d = 1.185). Interpretation: While force is affected for both approaches, Mid-Vastus approach does not affect postural control. Conclusions: Therefore, Mid-Vastus is a less invasive technique compared to Medial Parapatellar. This work highlights the differences between Mid-Vastus and Medial Parapatellar approaches at least until the first month of rehabilitation